CELEX: 32020R0356
Language: lv
Date: 2020-03-04 00:00:00
Title: Komisijas Regula (ES) 2020/356 (2020. gada 4. marts), ar ko attiecībā uz polisorbātu (E 432–436) lietošanu gāzētos dzērienos groza Eiropas Parlamenta un Padomes Regulas (EK) Nr. 1333/2008 II pielikumu (Dokuments attiecas uz EEZ)

5.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 67/31
               
            
         KOMISIJAS REGULA (ES) 2020/356
         (2020. gada 4. marts),
         ar ko attiecībā uz polisorbātu (E 432–436) lietošanu gāzētos dzērienos groza Eiropas Parlamenta un Padomes Regulas (EK) Nr. 1333/2008 II pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
         tā kā:
         
                     (1)
                  
                  
                     Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
                  
               
                     (2)
                  
                  
                     Minēto sarakstu pēc Komisijas iniciatīvas vai pēc pieteikuma saņemšanas var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru.
                  
               
                     (3)
                  
                  
                     Polioksietilēna sorbitāna tristearātu (polisorbātu 65, E 436) pašlaik saskaņā ar Regulas (EK) Nr. 1333/2008 II pielikumu kā pie grupas “polisorbāti” (E 432–436) piederošu pārtikas piedevu atļauts lietot dažādos pārtikas produktos (maksimālajā daudzumā no 500 līdz 10 000 mg/kg) un pārtikas piedevās (quantum satis).
                  
               
                     (4)
                  
                  
                     2018. gada 4. jūlijā tika iesniegts pieteikums, kurā tika lūgts atļaut polisorbātu 65 (E 436) izmantot par putu slāpētāju vairāku veidu dzērienos. Pēc tam pieteikums saskaņā ar Regulas (EK) Nr. 1331/2008 4. pantu tika darīts pieejams dalībvalstīm.
                  
               
                     (5)
                  
                  
                     No pieteikuma izriet, ka paredzētajam lietojumam – putu ierobežošanai un inhibēšanai gāzēto dzērienu ražošanas laikā – polisorbāts 65 (E 436) ir vajadzīgs maksimālajā daudzumā 10 mg/kg, jo gāzēto dzērienu ražošanas laikā tas ap burbuļiem veido slāni un stabilizē lielākos burbuļus, neļaujot tiem saplūst un pārsprāgt. Pieteikumā norādīts, ka putu inhibēšana vajadzīga, lai efektīvi darbinātu ražošanas aprīkojumu, samazinātu produktu izšķērdējumu, gādātu par darba vietas drošumu un turētu ražošanas kompleksus tīrus un higiēniskus.
                  
               
                     (6)
                  
                  
                     Saskaņā ar Regulas (EK) Nr. 1331/2008 3. panta 2. punktu Komisijai, lai atjauninātu Savienības atļauto pārtikas piedevu sarakstu, kas noteikts Regulas (EK) Nr. 1333/2008 II pielikumā, ir jālūdz Eiropas Pārtikas nekaitīguma iestādes (“Iestāde”) atzinums, izņemot gadījumus, kad attiecīgais atjauninājums nevarētu ietekmēt cilvēka veselību.
                  
               
                     (7)
                  
                  
                     Iestāde 2015. gadā polisorbātu (E 432–436) kā pārtikas piedevu drošumu izvērtēja atkārtoti (3). Iestāde secināja, ka saskaņā ar uzlaboto scenāriju, kurā patērētāji nav uzticīgi konkrētam zīmolam, aplēstā ekspozīcija nevienā vecuma grupā ne vidējās ekspozīcijas līmenī, ne augstās ekspozīcijas līmenī nepārsniedz pieņemamo diennakts devu (PDD), kas ir 25 mg uz kg ķermeņa masas dienā, lai gan mazbērnu gadījumā augstākajā ekspozīcijas līmenī tā PDD ļoti pietuvojas. Iestāde atzīmēja: tā kā attiecībā uz trim pārtikas produktu kategorijām nav pieejamas ziņas par lietojumu un atzinumā nebija iespējams ņemt vērā polisorbātu uzņemšanu uzturā no citiem avotiem, tad, lai mazinātu nenoteiktības, kas saistītas ar izmantoto uzlaboto novērtēšanas scenāriju, vajadzētu vairāk datu.
                  
               
                     (8)
                  
                  
                     Pieteikuma iesniedzējs pieteikumā norādīto ekspozīciju aplēsis, izmantojot Iestādes izstrādāto pārtikas piedevu uzņemšanas modeli (4). Sniegtās aplēses liecina, ka papildu eksponētība, ko radītu pieprasītais lietojuma paplašinājums, būtu niecīga (mazāka nekā 1 % no PDD).
                  
               
                     (9)
                  
                  
                     Lai polisorbāta 65 (E 436) lietojumu paplašinātu, tā lietojumu maksimālajā daudzumā 10 mg/kg attiecinot uz pārtikas produktiem, kas pieder pie Regulas (EK) Nr. 1333/2008 II pielikuma E daļā norādītajām kategorijām 14.1.4. “Aromatizēti dzērieni”, 14.2.3. “Sidrs un bumbieru vīns”, 14.2.4. “Augļu vīns un made wine” un 14.2.8. “Citi alkoholiskie dzērieni, tostarp alkoholisko un nealkoholisko dzērienu maisījumi un alkoholiskie dzērieni, kas satur ne vairāk kā 15 % alkohola”, ir jāatjaunina Savienības saraksts ar piedevām, kuras nevarētu ietekmēt cilvēka veselību, jo šīs paplašināšanas ietekme uz vispārējo eksponētību polisorbātiem (E 432–436) ir niecīga. Tāpēc Iestādes atzinums nav nepieciešams.
                  
               
                     (10)
                  
                  
                     Konsekvences labad ir lietderīgi lūgumu atļaut šo polisorbāta 65 (E 436) lietojumu apmierināt, atļaujot polisorbātu grupas (E 432–436) piedevas izmantot attiecīgo kategoriju pārtikas produktos.
                  
               
                     (11)
                  
                  
                     Tāpēc ir lietderīgi polisorbātus (E 432–436) maksimālajā daudzumā 10 mg/kg atļaut lietot pārtikas produktos, kas pieder pie kategorijām 14.1.4. “Aromatizēti dzērieni”, 14.2.3. “Sidrs un bumbieru vīns”, 14.2.4. “Augļu vīns un made wine” un 14.2.8. “Citi alkoholiskie dzērieni, tostarp alkoholisko un nealkoholisko dzērienu maisījumi un alkoholiskie dzērieni, kas satur ne vairāk kā 15 % alkohola”.
                  
               
                     (12)
                  
                  
                     Tādēļ būtu attiecīgi jāgroza Regulas (EK) Nr. 1333/2008 II pielikums.
                  
               
                     (13)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1333/2008 II pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 4. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 31.12.2008., 16. lpp.
         
         
            (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
         
            (3)  EFSA Journal 2015; 13(7):4152.
         
            (4)  http://www.efsa.europa.eu/en/applications/foodingredients/tools
      
      
         
            PIELIKUMS
            Regulas (EK) Nr. 1333/2008 II pielikuma E daļu groza šādi:
            
                        1)
                     
                     
                        pie pārtikas produktu kategorijas 14.1.4. “Aromatizēti dzērieni” pēc ieraksta par sojas pupiņu hemicelulozi (E 426) iekļauj šādu jaunu ierakstu par polisorbātiem (E 432–436):
                        
                                     
                                 
                                 
                                    “E 432–436
                                 
                                 
                                    Polisorbāti
                                 
                                 
                                    10
                                 
                                 
                                    (1)
                                 
                                 
                                    Tikai gāzētos dzērienos”;
                                 
                              
                  
                        2)
                     
                     
                        pie pārtikas produktu kategorijas 14.2.3. “Sidrs un bumbieru vīns” pēc ieraksta par propān-1,2-diola alginātu (E 405) iekļauj šādu jaunu ierakstu par polisorbātiem (E 432–436):
                        
                                     
                                 
                                 
                                    “E 432–436
                                 
                                 
                                    Polisorbāti
                                 
                                 
                                    10
                                 
                                 
                                    (1)
                                 
                                 
                                    Tikai gāzētos dzērienos”;
                                 
                              
                  
                        3)
                     
                     
                        pie pārtikas produktu kategorijas 14.2.4. “Augļu vīns un made wine” pēc ieraksta par metavīnskābi (E 353) iekļauj šādu jaunu ierakstu par polisorbātiem (E 432–436):
                        
                                     
                                 
                                 
                                    “E 432–436
                                 
                                 
                                    Polisorbāti
                                 
                                 
                                    10
                                 
                                 
                                    (1)
                                 
                                 
                                    Tikai gāzētos dzērienos”;
                                 
                              
                  
                        4)
                     
                     
                        pie pārtikas produktu kategorijas 14.2.8. “Citi alkoholiskie dzērieni, tostarp alkoholisko un nealkoholisko dzērienu maisījumi un alkoholiskie dzērieni, kas satur ne vairāk kā 15 % alkohola” pēc ieraksta par propān-1,2-diola alginātu (E 405) iekļauj šādu jaunu ierakstu par polisorbātiem (E 432–436):
                        
                                     
                                 
                                 
                                    “E 432–436
                                 
                                 
                                    Polisorbāti
                                 
                                 
                                    10
                                 
                                 
                                    (1)
                                 
                                 
                                    Tikai gāzētos dzērienos”